  Анжелика Тихонова корреспондент 2020-тӥ арын М. Т. Калашников нимо музейын Ижкарысь котырес лыдпуссэс пусйись пыӵал тӥрлык поттӥсьёслы сӥзем адӟытонъёс ортчозы (6+). Со сярысь журналистъёслы музейлэн кивалтӥсез Ольга Минервина ивортӥз. Ижкарез пыӵал тӥрлык поттонлэн шоркарез шуыса возьматэммы потэ ке, 2020-тӥ арын куинь котырес лыдпусъёс но йӧно мед кылӥськозы шуыса потэ Ольга Минервина, М. Т. Калашников нимо музейлэн кивалтӥсез Адӟытонъёсты Евгений Фёдорович Драгуновлы, Владимир Александрович Ярыгинлы но Геннадий Николаевич Никоновлы сӥзёзы 30-тӥ толшоре Евгений Драгуновлы сӥзем «Вижу цель» адӟытон усьтӥськиз ини. 20-тӥ тулыспалэ солы 100 арес тырмысал. 1-тӥ оштолэзе али но пыӵал тӥрлык поттон бордын тыршись Владимир Ярыгин 70 арессэ пусъёз. Солы сӥзем адӟытонэз 27-тӥ тулыспалэ усьтозы. 2020-тӥ арын 11-тӥ гудырикошконэ Геннадий Никоновлы 70 арес тырмысал. Солы но сӥзьыса музейын ужасьёс адӟытон радъялозы. Ижкарын улӥсьёс но куноос архивъёсысь ужкагазъёсты, пыӵал тӥрлыкъёсты но мукет арбериосты адӟыны быгатозы. Со сяна, нимысьтыз экскурсиосы но пыриськыны луоз. Кылсярысь, Евгений Драгуновлы сӥзем адӟытонэн лыктӥсьёсты солэн пиез Михаил Драгунов тодматоз. Нош Владимир Ярыгин ачиз солы сӥзем адӟытонэтӥ экскурсия ортчытоз Тодэ вайытом, та нуналъёсы Ижкарын «Калашников» фильмен тодматӥзы.  Тегъёс: Лулчеберет Ижкар Удмуртия Калашниковнимомузей  